
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 212
din 18 decembrie 2014
privind aprobarea convenţiei de parteneriat dintre Municipiul Sighişoara şi Asociaţia
 Centrul Creştin Social de Noapte Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26378/04.12.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 66/03.12.2014, înregistrată la Municipiul Sighişoara sub nr. 26268/03.12.2014, formulată de Asociaţia Centrul Creştin Social de Noapte Sighişoara, prin care solicită prelungirea convenţiei de parteneriat, care încetează la 31.12.2014 sau încheierea unei noi convenţii de parteneriat cu Municipiul Sighişoara, în vederea susţinerii activităţii centrului, având ca scop prevenirea şi combaterea excluziunii sociale şi asigurarea protecţiei sociale pentru persoanele fără adăpost; 
Având în vedere prevederile Legii nr. 292/2011, Legea asistenţei sociale, cu modificările şi completările ulterioare;

Având în vedere prevederile Ordonanţei Guvernului nr. 68/2003 privind serviciile sociale, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere că Asociaţia Centrul Creştin Social de Noapte Sighişoara este acreditată ca furnizor de servicii sociale, în condiţiile legii, în baza Deciziei nr. 20/10.04.2014 a Ministerului muncii, familiei, protecţiei sociale şi persoanelor vârstnice şi acordă servicii sociale specializate de găzduire, îngrijire, recuperare, reabilitare, reinserţie socială şi profesională, suport şi asistenţă pentru asigurarea unei vieţi autonome şi active a următoarelor categorii de beneficiari: copii, persoane vârstnice, persoane afectate de violenţa în familie, persoane fără venituri sau cu venituri mici, persoane fără adăpost, bolnavi cronici, precum şi alte persoane aflate în situaţii de nevoie socială;

Având în vedere că Centrul Creştin Social de Noapte din Sighişoara are o capacitate de 16 locuri, care în situaţii neprevăzute poate fi suplimentată până la o capacitate de maxim 25 de locuri şi oferă serviciile sociale specializate amintite mai sus, pentru persoanele fără adăpost din municipiul Sighişoara, fiind de altfel singurul serviciu social de acest tip din municipiul Sighişoara, serviciile acordate nemaifiind furnizate de alţi furnizori de servicii sociale, acreditaţi în condiţiile legii, din municipiu;

Având în vedere Hotărârea Consiliului Local Sighişoara nr. 139/31.07.2014 privind aprobarea convenţiei de parteneriat dintre Municipiul Sighişoara şi Asociaţia Centrul Creştin Social de Noapte Sighişoara şi Convenţia de parteneriat nr. 16.598/01.08.2014, încheiată între Municipiul Sighişoara şi Asociaţia Centrul Creştin Social de Noapte Sighişoara, pe o perioadă de 5 (cinci) luni, până la data de 31.12.2014;

Având în vedere Raportul de Specialitate al Serviciului Public de Asistenţă Socială, înregistrat cu nr. 26377/04.12.2014, prin care se propune aprobarea convenţiei de parteneriat dintre Municipiul Sighişoara şi Asociaţia Centrul Creştin Social de Noapte Sighişoara, care se va încheia pe o durată de 1 (un) an, respectiv în perioada 01.01.2015 -31.12.2015, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d” şi „e”, (6) lit. „a” pct. 2, 3, 19, (7) lit. „a”, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă Convenţia de parteneriat care se va încheia între Municipiul Sighişoara şi Asociaţia Centrul Creştin Social de Noapte Sighişoara pentru susţinerea activităţii Centrului Creştin Social de Noapte din Sighişoara, str. Târnavei nr. 47, cu o capacitate de 16 locuri, care în situaţii neprevăzute poate fi suplimentată până la o capacitate de maxim 25 de locuri, în vederea acordării serviciilor sociale specializate de găzduire, îngrijire, recuperare, reabilitare, reinserţie socială şi profesională, suport şi asistenţă pentru asigurarea unei vieţi autonome şi active a următoarelor categorii de beneficiari: copii, persoane vârstnice, persoane afectate de violenţa în familie, persoane fără venituri sau cu venituri mici, persoane fără adăpost, bolnavi cronici, precum şi alte persoane aflate în situaţii de nevoie socială, conform anexei, care face parte integrantă din prezenta hotărâre.

(2) Se aprobă alocarea sumei de 120.000,00 lei pentru perioada 01.01.2015 – 31.12.2015, din bugetul local, pentru susţinerea activităţii Asociaţiei Centrul Creştin Social de Noapte Sighişoara la Centrul Creştin Social de Noapte din Sighişoara, str. Târnavei nr. 47, cu o capacitate de 16 locuri, care în situaţii neprevăzute poate fi suplimentată până la o capacitate de maxim 25 de locuri, în vederea acordării serviciilor sociale specializate, sumă decontată lunar, pe baza documentelor justificative, conform convenţiei de parteneriat aminitite la alineatul precedent.

(3) Se împuterniceşte Viceprimarul Municipiului Sighişoara, care potrivit dispoziţiilor legale exercită de drept atribuţiile primarului, cu semnarea convenţiei de parteneriat prevăzută la alineatul (1).
Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Serviciului Public de Asistenţă Socială, Direcţia Economică şi Asociaţia Centrul Creştin Social de Noapte Sighişoara.
Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  2 ex. Serviciului Public de Asistenţă Socială;

  1 ex. Direcţia Economică;

  1 ex. Asociaţia Centrul Creştin Social de Noapte Sighişoara.

  9 ex. 
A.B./G.V.
